Eŭfemia de Kalcedono

Eŭfemia de Kalcedono (; mortis la 16-an de septembro 303) estis frua kristana martiro, adorata kiel konsekrita virgulino kaj sanktulino.

 Etimologio 
La persona nomo deriviĝis de la greka vorto  eúfēmos, kio laŭvorte signifas: "parolanta per bonaj vortoj" .

eta|maldekstra|<center>Eŭfemia en la kavo de la leonoj, bildigo de la baziliko de Sankta Eŭfemia en Rovinj
eta|<center>Sankta Eŭfemio (14-a jarcento), Dioceza Muzeo Udine
eta|maldekstra|<center>la baziliko de Sankta Eŭfemia en Rovinj

 Vivo 
Eŭfemia vivis en la 3-a jarcento sub la rego de la romiaj imperiestroj Diokleciano kaj Maksimiano. Ŝi estis ido de romia patricia familio, filino de senatano en Konstantinopolo kaj konfesis malkaŝe esti kristano dum la persekutado de kristanoj. Do la romiaj aŭtoritatoj kondamnis ŝin je mortigo per torturo. Laŭ legendo, la 15-jara Eŭfemia estis pendigita je la haroj kaj premita inter ŝtonoj dum sep tagoj, sen manĝo. Laŭ la legendo, anĝelo nutris ŝin tiam, la ŝtonoj fine disiĝis en polvon kaj Eŭfemia estis libera. Ŝi estis ĵetita en kavon de sovaĝaj bestoj en la hipodromo de Konstantinopolo, sed ĉi tiuj faris nenion al ŝi. Ekzekutisto, kiu saltis en la kavon kaj mortigis Eŭfemian per ponardo, estis mortigita per la bestoj. Eŭfemia estis entombigita kun ĉiuj honoroj.

 Relikvoj 
En la 4-a jarcento, baziliko estis starigita super la tombo de Eŭfemio en Kalcedono. Ĉirkaŭ la jaro 620, ŝiaj relikvoj estis alportitaj al Konstantinopolo. Ĉirkaŭ 800, la sarkofago de Eŭfemia estis transdonita al Rovinj en Istrio, hodiaŭa Kroatio. Relikvoj estas en la baziliko de Rovinj konsekrita je ŝi, aliaj en Istanbulo.

En la 13-a jarcento estis la krania relikvo de ŝi "estis transdonita mirakle" al la fortikaĵo Athlit de la ordeno de Templanoj en nuntempa Israelo, eble dum la konkero de Konstantinopolo dum la kvara krucmilito. La Templaroj kutimis tuŝi la relikvon per siaj zonoj. En 1291 la relikvo estis portita al la trezorejo de la ordeno en Nikozio, Kipro kaj post la malfondo de la ordeno alvenis al la posedo de la Ordeno de Sankta Johano. En 1395 ĝi estis sur Rodoso kaj en la evakuado de la insulo venis en 1522 ĝis Malto, kie ĝi estis konservita en relikvejo. Oni kredas ke la trupoj de Napoleono kaptis la relikvon en 1798 kaj malaperis en la Nilo kiam sinkis la ŝipo kiu transportis ĝin en la Batalo apud Abukiro en la somero de 1798.

La asteroido 630 Eŭfemia, malkovrita la  de la germana astronomo August Kopff elde la Nacia Observatorio de Hejdelbergo - Königstuhl, havas sian nomon laŭ la sanktulino.

 Vidu ankaŭ 
 Eŭfemismo

Kategorio:Romiaj sanktuloj
Kategorio:Romianoj de la 3-a jarcento
Kategorio:Romianoj de la 4-a jarcento
Kategorio:Kristanaj sanktuloj de la 4-a jarcento